คือผมมีอะไรกับแฟนแล้วไม่มีการป้องกันแต่ไม่เสร็จ​ แล้วผมให้กินยาคุมฉุกเฉินแล้วหลังจากมีอะไรกันแล้วประมาณ15-30นาทีผ่านมา1วันแฟนมีอาการเจ็บท้องน้อยด้านซ้ายล่างอยากถามว่ามีสิทธิ์​ท้องไหมครับ
สวัสดีค่ะ การมีเพศสัมพันธ์โดยไม่ป้องกันและหลั่งนอกนั้น ยังมีโอกาสทำให้ตั้งครรภ์ได้อยู่ประมาณ 4-20% ค่ะ แต่หากหลังจากนั้นได้กินยาคุมฉุกเฉินตามไปภายใน 72 ชั่วโมงหลังมีเพศสัมพันธ์ และใช้ยาครบและตรงเวลาตามข้างฉลากกำหนด โอกาสการตั้งครรภ์จะลดลงไปได้ ยามีประสิทธิภาพป้องกันการตั้งครรภ์ได้ประมาณ 80-90% ค่ะหลังใช้ยาคุมฉุกเฉินอาจทำให้มีอาการคลื่นไส้ อาเจียน ปวดท้อง เลือดออกผิดปกติทางช่องคลอด หรือประจำเดือนมาคลาดเคลื่อนไปได้ค่ะ ซึ่งการมีผลข้างเคียงจากยาไม่ได้บอกว่าตั้งครรภ์หรือไม่ควรซื้อชุดตรวจครรภ์ทางปัสสาวะมาตรวจเองเบื้องต้น ชุดตรวจให้ผลบวกได้ตั้งแต่ 10-14 วันหลังปฏิสนธิ หรือประมาณ 2-3 สัปดาห์หลังมีเพศสัมพันธ์ หากไม่แน่ใจผล ควรไปยืนยันที่รพ.อีกครั้ง ในระหว่างนี้หากอาการเจ็บท้องน้อยเป็นมากขึ้นเรื่อยๆ มีเลือดออกจากช่องคลอดมาก มีไข้ หรือปัสสาวะแสบขัด ให้รีบไปพบแพทย์